Diari Oficial de la Generalitat Valenciana


Sumari del DOGV 4577, del 01-09-2003 (2003/9693)

ACORD de 29 d'agost de 2003, del Consell de la Generalitat, constituït en Junta General d'Accionistes, amb el caràcter d'extraordinària i universal, de la mercantil Construccions i Infraestructures Educatives de la Generalitat Valenciana, SA, pel qual es modifiquen els seus estatuts.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4577

Data del DOGV
:   01-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9693


Data del document
:   29-08-2003

Organisme emissor
:   Construccions i Infraestructures Educatives de la Generalitat Valenciana, SA (CIEGSA)

Tipus de document
:   Acord

Anàlisi jurídica

 Descriptors 

:   * Construccions i Infraestructures Educatives de la Generalitat, SA
    * legislació
    * reglament intern
    * empresa pública

ACORD de 29 d'agost de 2003, del Consell de la Generalitat, constituït en Junta General d'Accionistes, amb el caràcter d'extraordinària i universal, de la mercantil Construccions i Infraestructures Educatives de la Generalitat Valenciana, SA, pel qual es modifiquen els seus estatuts. [2003/M9693]
  
El Consell de la Generalitat, en la reunió del dia 29 d'agost de 2003, va adoptar l'acord següent:
  
El Text Refós de la Llei de Societats Anònimes, aprovat pel Reial Decret Legislatiu 1.564/1989, de 22 de desembre, establix en l'article 144 que la modificació dels estatuts correspon acordar-la a la Junta General d'Accionistes.
  
La Generalitat és l'únic soci de la mercantil Construccions i Infraestructures Educatives de la Generalitat Valenciana, SA, per la qual cosa correspon al Consell de la Generalitat, constituït en Junta General Extraordinària i Universal d'Accionistes, l'adopció de l'acord de modificació dels estatuts de la societat.
  
Per tot això, el Consell de la Generalitat, reunit a València el dia 29 d'agost de 2003, com a Junta General d'Accionistes, amb el caràcter d'extraordinària i universal, de la mercantil Construccions i Infraestructures Educatives de la Generalitat Valenciana, SA, accepta els següents punts de l'orde del dia de la reunió:
  
1r. Modificar l'article 10.3 dels estatuts socials, relatiu a l'elecció del secretari del Consell d'Administració.
  
2n. Autoritzar el president i el secretari del Consell d'Administració per a realitzar els actes necessaris per a l'execució d'allò que s'ha acordat en la present reunió, atorgant per a això, si és el cas, les corresponents escriptures públiques i instant la seua inscripció en el Registre Mercantil.
  
Al tractar-se d'una societat unipersonal, es troba present el seu soci únic, la Generalitat.
  
Després de l'oportuna deliberació i no havent-hi intervencions la constància de les quals se sol·licite, el Consell de la Generalitat, en la seua condició de Junta General d'Accionistes, amb el caràcter d'extraordinària i universal, per unanimitat, acorda:
  
Primer
  
Modificar l'article 10.3 dels estatuts socials, relatiu a l'elecció del secretari del Consell d'Administració. La nova redacció de l'apartat serà la següent:
  
«Article 10.3
  
El Consell d'Administració triarà un secretari i, si és el cas, un vicesecretari, que podran no ser consellers. En cas d'absència o malaltia, el secretari serà substituït pel vicesecretari».
  
Segon
  
Facultar el president i el secretari del Consell d'Administració de la societat perquè qualsevol d'ells, solidària i indistintament, comparega davant de notari i faça públics, si és el cas, els anteriors acords, declarant-los executats i realitzant les manifestacions que siguen necessàries amb este fi. Se'ls faculta, així mateix, per a atorgar escriptures de rectificació o esmena de l'elevació a públics dels acords socials, així com per a realitzar totes les gestions que siguen necessàries a fi de procedir a la inscripció d'estos en el Registre Mercantil.
  
València, 29 d'agost de 2003
  
El conseller secretari del Consell de la Generalitat,